《龙穴晓云》
明代·邓伯凯

神物升沉不记年，至今遗迹尚依然。半林叆叇存灵气，一窍穹窿带冷涎。

饥豹夜归思隐雾，行人晓起讶炊烟。何如上下从龙去，化作商霖遍九天。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。